अभिरंजित काँच
अभिरंजित काँच (अंग्रेजी में 'स्टेंड ग्लास' / stained glass) से साधारणत: वही काँच (शीशा) समझा जाता है जो खिड़कियों में लगता है, विशेषकर जब विविध रंगों के काँच के टुकड़ों को जोड़कर कोई चित्र प्रस्तुत कर दिया जाता है। यूरोप के विभिन्न विख्यात गिरजाघरों में बहुमूल्य अभिरंजित काँच लगे हैं। अभिरंजित काँच के निर्माण में तीन प्रकार के काँच प्रयोग में आते हैं: (1) काँच जो द्रवण के समय ही सर्वत्र रंगीन हो जाता है। (2) इनैमल द्वारा पृष्ठ पर रँगा काँच। (3) रजत लवण द्वारा पीला रँगा काँच।